قازقستان

قازقستان (Қазақстан) وسطی ایشیا کا ایک ملک ہے۔ ملک کا سرکاری نام جمہوریہ قازقستان ہے اور یہ بلحاظ رقبہ دنیا کا نواں سب سے بڑا ملک ہے۔ اس کا رقبہ 2,727,300 مربع کلومیٹر ہے جو مغربی یورپ کے کل رقبے سے بھی زیادہ ہے یہ دنیا کا سب سے بڑا خشکی میں محصور ملک بھی ہے۔
اس کے شمال میں روس، مشرق میں چین، جنوب مشرق میں کرغیزستان، جنوب میں ازبکستان اور ترکمانستان اور جنوب مغرب میں بحیرہ قزوین واقع ہیں۔ 1997ء تک دار الحکومت الماتے تھا جسے بعد میں نور سلطان منتقل کر دیا گیا۔ الماتے ملک کا سب سے بڑا شہر ہے۔

قازقستان کی وسیع و عریض سرزمین بڑی متنوع ہے، اس میں گھاس کے میدان، قطبی جنگلات، برف پوش پہاڑ، دریائی میدان اور صحرا سب کچھ شامل ہیں۔ 1,64,00,000 آبادی کے ساتھ قازقستان بلحاظ آبادی دنیا میں 62 ویں نمبر پر آتا ہے اور اس کی کثافتِ آبادی صرف 6 افراد فی مربع کلومیٹر ہے۔

تاریخی طور پر یہ خانہ بدوشوں کا ملک رہا ہے۔ سولہویں صدی تک یہاں کے لوگ تین واضح قبیلوں کی صورت میں منظم ہو چکے تھے۔ ان قبیلوں کو مقامی زبان میں "جُز" کہتے ہیں۔ اٹھارویں صدی میں روسیوں نے قازقستان پر حملوں کا سلسلہ شروع کیا جس کے نتیجے میں انیسویں صدی کے وسط تک پورا قازقستان سلطنت روس کا حصہ بن چکا تھا۔

قازقستان نے 16 دسمبر 1991ء کو سوویت اتحاد سے اپنی آزادی کا اعلان کیا۔ یہ سوویت اتحاد سے الگ ہونے والی اس کی آخری ریاست تھی۔ سوویت دور کے رہنما نورسلطان نذربایف ملک کے نئے صدر بنے۔ آزادی کے بعد سے قازقستان ایک متوازن خارجہ پالیسی پر گامزن ہے اور اپنی معیشت، خصوصاً معدنی تیل اور اس سے متعلقہ صنعتوں، کی ترقی پر توجہ دے رہا ہے۔

قازقستان میں 131 نسل کے لوگ رہتے ہیں جن میں کل آبادی کا 63% قازق، روسی لوگ، ازبیک لوگ، یوکرینی، جرمن لوگ، تاتاری اور اویغور شامل ہیں۔ قازقستان میں اسلام کے ماننے والے زیادہ ہیں۔ کل 70% مسلمان اور 26% مسیحی ہیں۔ قازق زبان وہاں کی دفتری زبان ہے اور روسی زبان کو برابر کا سرکاری درجہ حاصل ہے۔ دونوں زبانیں انتظامی اور دفتری سطح پر استعمال کی جاتی ہے۔ قازقستان اقوام متحدہ، عالمی تجارتی ادارہ، آزاد ریاستوں کی دولت مشترکہ، شنگھائی تعاون تنظیم، یورپی معاشی اتحاد، تنظیم تعاون اسلامی کا رکن ہے۔

تاریخ 

قازقستان قدیم سنگی دور سے ہی آباد ہے۔ یہاں دیہی زندگی نئے سنگی دور میں خوب پھلی پھولی کیونکہ اس وقت کا ماحول اور آب و ہوا دیہی زندگی کے خوب مناسب تھی۔ ما قبل تاریخ کے اخیر زمانہ میں وسطی ایشیا میں پروٹو-انڈو-یورپین لوگوں نے آباد ہونا شروع کیا۔ ، اور بعد میں ہند-ایرانی لوگ بھی آئے۔ دیگر گروہوں میں خانہ بدوش سکوتی اور بخامنشی سلطنت کے لوگ تھے جو ملک کے جنوبی علاقہ میں آباد ہوئے۔ 329 ق م میں سکندر اعظم نے سکوتی سے جنگ کی۔ یہ جنگ دریائے سیحوں کے کنارے ہوئی تھی۔

قازق خانیت 

تقریباً 11ویں صدی میں موجودہ قازقستان میں کومان نے قدم رکھا جہاں انہوں نے بعد میں قپچاق قبیلہ سے مل کر ایک وفاق  بنایا۔ یہاں کے پرانے شہر تاراز، ترکستان زمانہ قدیم سے شاہراہ ریشم سے جڑے ہوئے تھے جو ایشیا کو یورپ سے جوڑتا تھا۔ قازقستان میں سیاسی ہلچل 13 ویں صدی میں منگولوں  کے بیدار ہونے سے شروع ہوئی۔ منگول سلطنت کے زیر تسلط دنیا کا سب سے برا انتظامی ضلع قائم ہوا۔ یہ سلطنت خانیت قازق کے زیر نگیں تھی۔ اس زمانہ میں خانہ بدوش اور مویشی پالنے والے یہاں کے اقتصاد پر قابض رہے اور علاقہ میں معاشی فراہمی کے یہی لوگ ذمہ دار تھے۔

نسلی گروہ

مشہور مقامی لوگ 
ابرامکن اولیگ ایگوروویچ

اثاثہ سیرکووچ اڈیلوف

عاصموف علیشر مراتووچ

اکیموف فیڈور فلپووچ

الٹینبیکووا سبینا ابیوینا

زیلیزکو اولیگ وکٹورووچ

فہرست متعلقہ مضامین قازقستان 
 فہرست متعلقہ مضامین قازقستان

حوالہ جات 

قازقستان
1991ء میں قائم ہونے والے ممالک اور علاقے
آزاد ریاستوں کی دولت مشترکہ کے ارکان
اقوام متحدہ کے رکن ممالک
ایشیائی ممالک
بحیرہ قزوین کے ممالک
جدید ترک ریاستیں
جمہوریتیں
دو براعظموں میں واقع ممالک
روسی زبان بولنے والے ممالک اور علاقہ جات
زمین بند ممالک
مسلم اکثریتی ممالک
مشرقی یورپ
مشرقی یورپی ممالک
مؤتمر عالم اسلامی کے رکن ممالک
وسط ایشیائی ممالک
یورپ میں 1991ء کی تاسیسات
یورپی ممالک
یوریشیا
یوریشیائی گیاہستان
ایشیا میں 1991ء کی تاسیسات
شنگھائی کارپیریشن آرگنائیزیشن کے ارکان
سوویت اتحاد کی جمہوریتیں
علامت کیپشن یا ٹائپ پیرامیٹرز کے ساتھ خانہ معلومات ملک یا خانہ معلومات سابقہ ملک استعمال کرنے والے صفحات
ترک ریاستیں
Short description is different from Wikidata